**NYE FERIEREGLER – OVERGANG TIL SAMTIDIGHEDSFERIE**

Ferieloven er under ændring og vi overgår til såkaldt ”samtidighedsferie”, hvor ferie må afholdes, så snart den er optjent. Den optjente ferie fra **ferieåret** (1. september – 31. august) kan afholdes i **ferieafholdelsesperioden** som løber fra den 1. september – 31. december året efter (16 måneders periode).

Der bliver en overgangsperiode, inden dette træder i kraft, hvor du skal tænke lidt anderledes, end du er vant til, når du indberetter ferie.

Dette skal du vide lige nu om overgangen:

1. **Ferieåret 2019/20**
Du kan afvikle ferie som du plejer. Dvs. i ferieåret 2019/20 vil du ved fuldt optjent ferie have 5 ugers ferie og 5 særlige feriedage til rådighed. Såfremt du har færre end 5 arbejdsdage pr. uge afholdes ferie- og særlige feriedage forholdsmæssigt.
2. **1. januar 2019 til 31. august 2019**I denne periode optjener du i alt 16,64 feriedage, til afholdes i perioden 1. maj - 31.august 2020.
3. **1. september 2019 til 31. august 2020 (overgangsåret)**Året er et overgangsår. Den ferie, som du optjener i overgangsåret indefryses i en ny fond, Lønmodtagernes Fond for Tilgodehavende Feriemidler. Den indefrosne ferie bliver udbetalt, når du når folkepensionsalderen eller forlader det danske arbejdsmarked.
4. **1. september 2020 – NY FERIELOV TRÆDER I KRAFT**Samtidighedsferien starter. Nu optjener du fremadrettet 2,08 dage pr. måned, som i princippet må afholdes i takt med de optjenes. Det vil dog også blive muligt at holde ferie, som endnu ikke er optjent – Det er endnu ikke besluttet, hvor meget ferie en medarbejder på AU kan aftale at afvikle på forskud.
5. **Overførsel ferie**
Hvis du har feriedage, der ikke er afviklet ved overgangen til samtidighedsferie, vil disse feriedage automatisk blive ført videre.
6. **Særlige feriedage**De særlige feriedage er ikke omfattet af ferieloven. Dvs. at de særlige feriedage fortsat vil optjenes med 0,42 dage pr. måned i kalenderåret i alt 5 dage pr. år. Såfremt du har færre end 5 arbejdsdage pr. uge afholdes disse forholdsmæssigt. De særlige feriedage vil derfor, efter overgangen til den nye ferielov, fortsat skulle afholdes i perioden fra 1. maj til 30. april.

**NÅR DU INDBERETTER FERIE FOR 2019/2020 (optjeningsår 2018) SKAL DU:**

* planlægge din ferie efter 1. maj 2020 allerede nu, da du kan få brug for at gemme og overføre ferie **–**

Du skal altså tage stilling til om du ønsker at afholde mere end 3 ugers sommerferie, 1 uges efterårsferie og evt. enkelte dage (f.eks. dagen efter Kristi Himmelfartsdag).

* herefter skal du udfylde vedhæftede ferieskema for ferieåret 2019/2020 (afholdelse 1. maj 2019 – 30. april 2020 - optjeningsår 2018).

På det vedhæftede ferieskema, er det som noget nyt, muligt at oplyse antal dage der ønskes overført.

Dette skal godkendes af nærmeste leder.

**BRØKLØNSANSATTE:**

**Med hensyn til håndtering af ferien for medarbejdere på brøkløn, afventer vi tilbagemelding fra Personalejura.**